Lennet ' m eus ur bern traoù gant Anjela Duval em eus kavet brav , pe vije komz - plaen pe barzhoniezh . N ' eo ket ar skrid a zo da damall ma n ' em eus ket kavet re vat an dezrevell - mañ . E gwirionez e kav din emañ kalz re bell eus buhez ar vugale a - vremañ pe eus 1986 zoken , deiziad m ' eo bet embannet gant An Here en dastumad Skolig Al Louarn . Blaz ar c ' hozh zo war an destenn , blaz ar skrivadennoù gant ur bluenn soubet er podad liv e skol ar gumun . Gant hor bugale - ni e vije lennabl met d ' ober ur gentel skiantoù ar vuhez kentoc ' h eget da ziverrañ e amzer . A - hend - all n ' eus ket a istor gwir , sellet he deus pizh ar skrivagnerez ouzh al loened - se hag e kont ar pezh a c ' hell bezañ buhez unan . Dre ma ne gomzont ket hon eus ar santimant da lenn un hir a zeskrivadenn ; se ivez a gavan randonus evit ar vugale a - hiziv .